Was dit nie vir die uitdagings weens die koronavirus-pandemie nie, glo die departement van basiese onderwys die matriekklas van 2020 sou die beste nóg sedert die aanvang van die Nasionale Senior Sertifikaat (NSS)-eksamen gevaar het.
“Dis jammer dat ons die 80%-plafon wat ons verlede jaar bereik het, gemis het. Maar ons waardeer die veerkragtigheid wat ons skoolgemeenskap getoon het teen so ’n verpletterende pandemie om ’n aanneemlike slaagsyfer te bereik,” sê sy.
Die getal leerlinge met universiteitsvrystelling is 210 820 en die getal leerlinge wat vir ’n nagraadse diploma in aanmerking kom, is 150 600.
Sy het beklemtoon Umalusi, die raad vir gehalteversekering in algemene onderwys en opleiding, het bevind dat, al is daar kommer oor twee vraestelle wat uitgelek is, daar geen sistemiese onreëlmatighede was wat die algehele eksamen se geloofwaardigheid in gedrang bring nie.